A játék célja: Az egy kézben lévő lapok értékét összeadva kell megközelíteni a 21 pontot. Aki ezt a határt átlépte befuccsolt, azaz elveszítette tétjét. A bankadó minden játékossal külön hasonlítja össze saját lapjait, és az eredménynek megfelelően nyer vagy veszít. A lapok pontértéke: Ász: 11. Király: 4. Felső: 3. Alsó: 2. X: 10. IX: 9. VIII: 8. VII: 7. A játék menete: Az osztó keverés és emeltetés után jobbra haladva mindenkinek zártan ad egy-egy lapot - magának is. A játékosok megnézik a kártyát, az osztó nem, és eldöntik, hogy milyen tétet kockáztatnak ebben az osztásban. Az egy játékos által feltett összeg nem lehet több a bankár által kirakott mindenkori összegnél.

Back